شەفەق نیوز/ ساڵ 1884، مەردمەگەی فەڕەنسا پەیكەر ئازادی پیشكەش ولایەتەێل یەكگرتۊ ئەمریكا كرد، ئیسە ها لە بان دورگەێگ لە نیویۆرك.
ئی پەیكەرە ئیسە  ها لە ئەمریكا، یەكێگە لە کۊێنەترین پەیكەرەێل جەهان و بۊیە سومبلیگ ئەرا ئازادی، ك لە گشت جەهان جوور سومبیلگ ئەرا ئازادی و ژیان ناسریاگە. 
 ‏
‏پەیكەرەگە وەلایەن ئەندازیار فرێدێریك ئەوگست بەرسۆلدی دروس كریایە، ئی پەێکەرە داڵگێگە یەک دەسی کتاو ئەڵگردیە  وە دەسەگەی ئاگر، ك گوزارشت لە سەروەخوەیی و ژیان ئارام و وەرگەرێگ ژیان کەێد، بەرزی ئی پەیكەرە 93 مەترە، لە ناوەو پاچینە دێرد ئەرا بان چگن، باواجی میوانەێلە نێتۊێنن بڕەسنە بەرزەترین قاتی، لەوەر ناڕێكی لە دروستكردن پاچینەگە. 
 ‏ 
 ‏
رووژانە هەزاران گەشتیار لە وڵاتاتەێل تر سەردانی  كەن و وێنە وەگەردی گرن.
